रविवार को प्रधानमंत्री नरेंद्र मोदी केंद्रीय चुनाव समिति(सीईसी) की बैठक में शामिल हुए। सीईसी बैठक में पीएम मोदी के अलावा बीजेपी अध्यक्ष अमित शाह, गृहमंत्री राजनाथ सिंह, वित्त मंत्री अरुण जेटली, विदेश मंत्री सुषमा स्वराज, राजस्थान की सीएम वसुंधरा राजे समेत तमाम बीजेपी के नेता शामिल हुए। सीईसी की ये बैठक सोमवार को होने वाले छत्तीसगढ़ विधानसभा चुनाव के पहले चरण के मतदान और उसके बाद आने वाले वक्त में दूसरे राज्यों के चुनाव के लिहाज से बेहद अहम रही।